**Број: 02-18-O/3-2**

**Дана: 20.04.2018. године**

**ДОДАТНО ПОЈАШЊЕЊЕ 2**

**ПИТАЊЕ 1**

Поштовани,

У складу са чланом 63 Закона о јавним набавкама (Сл. гласник РС, бр. 124/2012, 14/2015 и 68/2015) молимо Вас за додатна појашњења и истовремено Вам указујемо на уошене неправилности у вези јавне набавке број 02-18-О - Реконструкција Клинике за ортопедску хирургију и трауматологију Клиничког центра Војводине.

1. На страни 9/158 конкурсне документације у делу додатних услова који се односе на финансијски капацитет захтевате да је бонитет понуђача оцењен са минималном оценом  веома добар "ББ" у последњих пет година (2013, 2014, 2015, 2016. и 2017.).

Као доказ захтевате Извештај о скорингу за период 2013.-2017.

Скрећемо Вам пажњу да је законски рок за предају коначних финансијских извештаја за обрачунску 2017. годину 30.06.2018. године. Агенција за привредне регистре издаје Скоринг у коме су садржани подаци за обрачунску 2017. годину на основу коначних финансијских извештаја који су евидентирани. С тога привредни субјекти поштујући позитивноправне прописе који регулишу облст рачуноводства и финансија нису у могућности да у тренутку отварања понуда (26.04.2018.) поседују Скоринг који садржи податке за обрачунску 2017. годину. Молимо Вас да ову неправилност исправите.

2. Да ли потврда о извршеним радовима може бити издата на обрасцу који није из конкурсне документације уколико садржи све податке који се налазе на обрасцу који је дат у конкурсној документацији?

3. На страни 11/158 конкурсне документације у делу додатних услова који се односе на кадровски капацитет дозвољавате да понуђач поред радног односа може да ангажује лице задужено за лице оспособљено за обављање послова безбедности и здравља на раду и по основу рада ван радног односа (уговор о обављању привремених и повремених послова, уговор о делу и уговор о допунском раду).

Скрећемо Вам пажњу да Закон о безбедности и здрављу на раду у члану 37. јасно дефинише да лице које обавља послове безбедности и здравља на раду мора бити запослено код послодавца или послодавац мора да ангажује правно лице или предузетника који имају лиценцу.

Дакле, Закон о безбедности и здрављу на раду не дозвољава могућност ангажовања физичког лица по основу рада ван радног односа како сте предвидели конкурсном документацијом.

Молимо Вас да ову неправилност исправите.

4. У позиву за подношење понуда објављеном 27.03.2018.године на Порталу јавних набавки као критеријум наводите најнижу понуђену цену. У конкурсној документацији објављеној истог дана на Порталу јавних набавки као критеријум наводите економски најповољнију понуду. Шта је критеријум за доделу уговора?

**ОДГОВОРИ**

***Одговор на питање бр. 1***: Наручилац ће приступити измени конкурсне докумментације.

***Одговор на питање бр. 2***: Да, може с тим да мора да садржи све податке као и модел у конкурсној документацији.

***Одговор на питање бр.3***: Наручилац упућује молбу потенцијалном понуђачу да одредбе члана 37. став 4. Закон о безбедности и здрављу на раду не тумачи непрецизно или у своју корист.

Поменути став члана гласи:

*„Члан 37.*

*За обављање послова безбедности и здравља на раду послодавац може да одреди једног или више од својих запослених или да ангажује правно лице, односно предузетника који имају лиценцу (у даљем тексту: лице за безбедност и здравље на раду).“*

Скраћено, у делу ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА, тачка 3. наручилац је одредио;

 *„...што подразумева да располаже са радницима запосленим сагласно Закону о раду, на неодређено време* ***или*** *одређено време* ***или*** *ангажованих за обављање привремених и повремених послова* ***или*** *ангажованих по уговору о делу или о допунском раду.“*

У односу на захтевано из конкурсне документације и члана 37. став 4. Закон о безбедности и здрављу на раду, наручилац скреће пажњу да лице које обавља послове безбедности и здравља на раду мора бити запослено код послодава, а да је основ запослења тог лица Уговор на неодређено време или одређено време, како је и наведено конкурсном документацијом, те сходно томе наручилац није прекршио цитирани члан Закон о безбедности и здрављу на раду.

Надаље, члан 37. став 4. Закон о безбедности и здрављу на раду ни у једном делу не одређује да понуђач мора да има запослено лице, већ оставља могућност да послодавац АНГАЖУЈЕ правно лице, односно предузетника који имају лиценцу (у даљем тексту: **лице за безбедност и здравље на раду).“**

Сходно изнетом, уколико понуђач нема запослено лице, услов испуњава на тај начин што доказује да је АНГАЖОВАО ПРАВНО ЛИЦЕ ИЛИ ПРЕДУЗЕТНИКА КОЈИ ИМАЈУ ЛИЦЕНЦУ ЗА БЕЗБЕДНОСТ И ЗДРАВЉЕ НА РАДУ.

У односу на законом дату могућност неправално је тумачити да послодавац мора да има искључиво запослено лице које обавља послове безбедности и здравља на раду и да не може да прихвати рад ван радног односа, као и да на тај начин једино испуњава додатни услов уз конкурсне документације.

Уколико послодавац ангажује правно лице или предузетника, основ доказивања може искључиво да буде Уговору о делу или о допунском раду и сл, као основ заснивања рада ван радног односа што је складу са Законом о раду, те на тај начин доказије да су исти ангажовани.

Наручилац остаје при додатном услову из конкурсне документације.

***Одговор на питање бр. 4***: Да, у питању је техничка грешка. Критеријум за оцењивање понуда је: еконокски најповољнија понуда.

С поштовањем,

Комисија за јавну набавку 02-18-O